Tyler Johnson (jääkiekkoilija)

Tyler Johnson (s. 29. heinäkuuta 1990 Spokane, Washington, Yhdysvallat) on yhdysvaltalainen jääkiekkoilija, joka pelaa NHL-joukkue Boston Bruinsissa. Hän on pelipaikaltaan keskushyökkääjä, mutta pystyy pelaamaan myös laidassa. Johnsonin vahvuuksiin kuuluu kahden suunnan pelaaminen, luistelu, pelinlukutaidot, pelikäsitys, monipuolisuus ja maalintekotaidot. Hänen heikkouksiinsa kuuluu koon ja voiman puute, mikä haittaa Johnsonin peliä mm. kaksinkamppailutilanteissa. Johnson laukoo oikealta.Tyler Johnson – The Hockey News http://www.eliteprospects.com/player.php?player=12078

Ura
Seuraura
Junioriura
220px|thumb|right|Johnson WHL-joukkue Spokane Chiefsin paidassa helmikuussa 2011.
WHL-joukkue Spokane Chiefs varasi Johnsonin kotikaupunkinsa joukkueeseen 203. pelaajana vuonna 2005. Hän pelasi tämän jälkeen kaksi kautta Coeur d'Alene Coltsin joukkueessa voittaen kaudella 2006–2007 NORPAC:n piste-, maali- ja syöttöpörssin tehoilla 56+64=120. Ensimmäisellä WHL-kaudellaan 2007–2008 Johnson teki 69 runkosarjaottelussa tehot 13+29=42 sekä 21 playoff-ottelussa tehot 5+3=8. Hän voitti WHL:n mestaruuden, Ed Chynoweth Cupin ja palkittiin liigan pudotuspelien arvokkaimpana pelaajana. Johnson voitti Chiefsissä myös Memorial Cupin.

Kaudella 2008–2009 Johnson oli Chiefsin kolmanneksi paras pistemies tehoilla 26+35=61. Kaudella 2009–2010 hän oli joukkueen toiseksi paras maalintekijä ja kolmanneksi paras pistemies tehoilla 36+35=71.HockeyDB Helmikuussa 2010 Johnson äänestettiin Best of the West -äänestyksessä WHL:n parhaaksi aloittajaksi ja puolustavaksi hyökkääjäksi sekä neljänneksi parhaaksi luistelijaksi.

Syksyllä 2010 aikoinaan lähinnä pienen kokonsa vuoksi NHL:ään varaamatta jäänyt Johnson osallistui Minnesota Wildin harjoitusleirille, joka kuitenkin päättyi ylävartalovammaan ja hän palasi Spokane Chiefsiin. Johnson aloitti kauden 2010–2011 joukkueen kapteenina, mutta 5–10 ottelun jälkeen Johnson luovutti roolin kuitenkin takaisin Ottawa Senatorsin harjoitusleiriltä palanneelle Jared Cowenille. tehoilla 53+62=115 koko WHL:n maalipörssin ja sijoittui pistepörssissä toiseksi Medicine Hat Tigersin Linden Veyn jälkeen. Hänet palkittiin liigan urheiluhenkisimpänä pelaajana Brad Hornung Trophylla ja valittiin WHL:n läntisen konferenssin ensimmäiseen tähdistökentälliseen.Legends of Hockey Johnson valittiin myös liigan joulukuun 2010 parhaaksi pelaajaksi. Best of the West -äänestyksessä hänet äänestettiin WHL:n parhaaksi yli-ikäiseksi pelaajaksi, puolustavaksi hyökkääjäksi, luistelijaksi ja aloittajaksi sekä toiseksi parhaaksi joukkueelleen arvokkaimmaksi pelaajaksi sekä kolmanneksi tarkimmaksi laukojaksi.

Ammattilaisura
Maaliskuussa 2011 Johnson teki kolmivuotisen tulokassopimuksen Tampa Bay Lightningin kanssa. Hän pelasi ensimmäisen sopimuskautensa 2011–2012 kokonaan farmijoukkue Norfolk Admiralsissa, AHL:ssä ja oli joukkueen toiseksi paras maalintekijä ja kolmanneksi paras pistemies tehoilla 31+37=68. Johnson oli maaliskuussa 2012 13 ottelun pisteputkessa ensimmäistä kertaa kuuteen vuoteen AHL:n tulokkaista. Hänet valittiin 11. maaliskuuta liigan viikon pelaajaksi ja saman maaliskuun kuukauden pelaajaksi. Johnson voitti kauden päätteeksi Calder Cupin ja valittiin AHL:n tulokkaiden tähdistökentälliseen.

Kauden 2012–2013 Johnson aloitti luonnollisesti Lightningin uudessa farmijoukkue Syracuse Crunchissa tammikuuhun 2013 asti kestäneen NHL:n työsulun vuoksi. Hän vietti joukkueessa lopulta valtaosan kaudestaan ja oli Crunchin paras pistemies ja maalintekijä tehoilla 37+28=65, joilla Johnson voitti koko AHL:n maalipörssin (Willie Marshall Award) ja sijoittui pistepörssissä kahdeksanneksi. Kevään 2013 pudotuspeleissä hän oli joukkueen paras maalintekijä kymmenellä osumallaan. Johnson palkittiin kauden päätteeksi koko AHL:n arvokkaimpana pelaajana Les Cunningham Awardilla ja valittiin ensimmäiseen tähdistökentälliseen. Hän pelasi kauden aikana myös AHL:n tähdistöottelussa. 

Johnson nostettiin työsulun päätyttyä kolmen muun pelaajan ohella Lightningin NHL-joukkueen harjoitusleirille tammikuussa 2013, mutta hänet pudotettiin sen päätteeksi kuitenkin takaisin Crunchin vahvuuteen. 14. maaliskuuta 2013 Johnson nostettiin ensimmäistä kertaa Lightningin kokoonpanoon ja hän teki samana päivänä NHL-debyyttinsä New York Islandersia vastaan. Johnsonin NHL-uran avausmaali syntyi seuraavassa ottelussa 16. maaliskuuta 2013 Carolina Hurricanesin Justin Petersin taakse. Kaikkiaan hän pelasi kauden aikana 14 NHL-ottelua tehopistein 3+3=6.

Johnson otti paikkansa Lightningin NHL-joukkueesta kaudella 2013–2014. Hänen varsinainen tulokaskautensa toi kaikissa 82 runkosarjaottelussa tehot 24+26=50 sekä neljässä playoff-ottelussa tehot 1+1=2. Johnson jakoi tulokkaiden maalipörssin voiton Colorado Avalanchen Nathan MacKinnonin kanssa ja sijoittui tulokkaiden pistepörssissä kolmanneksi.2013–2014 – Regular Season – Rookie – All Skaters – Summary – Points – NHL.com – Stats  Hän teki NHL-uransa ensimmäisen kypärätempun 26. tammikuuta 2014 Colorado Avalanchea vastaan. Johnson valittiin kauden päätteeksi NHL:n tulokkaiden tähdistökentälliseen.  Hän oli ehdolla myös kauden parhaalle tulokkaalle myönnettävän Calder Memorial Trophyn voittajaksi, mutta palkinto meni lopulta Nathan MacKinnonille. Toukokuussa 2014 Johnson teki kolmivuotisen jatkosopimuksen Lightningin kanssa.

Heinäkuussa 2021 Lightning kauppasi Johnssonin ja toisen kierroksen varausvuoron vuoden 2023 varaustilaisuudessa Chicago Blackhawksiin vaihdossa Brent Seabrookin pelaajaoikeuksin. https://www.sportsnet.ca/nhl/article/blackhawks-acquire-johnson-second-rounder-lightning-seabrook/

Elokuussa 2024 Johnson siirtyi vapaana agenttina tryout-sopimuksella Boston Bruinsiin. https://www.nhl.com/bruins/news/bruins-sign-tyler-johnson-to-professional-tryout-agreement Marraskuussa hän solmi Bruinsin kanssa vuoden mittaisen ja 775 000 dollarin arvoisen sopimuksen.

Maajoukkueura

Johnson edusti Yhdysvaltoja MM-kilpailuissa vuonna 2014, jolloin hän oli joukkueen paras maalintekijä kuudella osumallaan. Johnson palkittiin myös Yhdysvaltojen top-3-pelaajana.

Johnson pelasi myös alle 20-vuotiaiden MM-kilpailuissa vuosina 2009 ja 2010, joista jälkimmäinen turnaus päättyi maailmanmestaruuteen. Hänet valittiin siinä myös Kanadaa vastaan pelatun alkulohkon päätteeksi Yhdysvaltain ottelun parhaaksi pelaajaksi.

Tilastot
 2007–2008  Spokane Chiefs  WHL  69  13  22  35  34  21  5  3  8  24   Spokane Chiefs  M-Cup  –  –  –  –  –  4  0  0  0  2 2008–2009  Spokane Chiefs  WHL  62  26  35  61  52  12  5  3  8  8        JMM  6  1  0  1  2 2009–2010  Spokane Chiefs  WHL  64  36  35  71  32  7  3  5  8  0        JMM  7  3  2  5  25 2010–2011  Spokane Chiefs  WHL  71  53  62  115  48  14  7  7  14  9  2011–2012  Norfolk Admirals  AHL  75  31  37  68  28  14  6  8  14  6  2012–2013  Syracuse Crunch  AHL  62  37  28  65  34  18  10  11  21  18    Tampa Bay Lightning  NHL  14  3  3  6  4  –  –  –  –  – 2013–2014  Tampa Bay Lightning  NHL  82  24  26  50  26  4  1  1  2  0        MM  8  6  3  9  2 2014–2015  Tampa Bay Lightning  NHL  77  29  43  72  24  26  13  10  23  24 2015–2016  Tampa Bay Lightning  NHL  69  14  24  38  20  17  7  10  17  12 2016–2017  Tampa Bay Lightning  NHL  66  19  26  45  28  –  –  –  –  – 2017–2018  Tampa Bay Lightning  NHL  81  21  29  50  24  17  3  5  8  6 2018–2019  Tampa Bay Lightning  NHL  80  29  18  47  28  4  0  1  1  0 2019–2020  Tampa Bay Lightning  NHL  65  14  17  31  16  25  4  3  7  11  2020–2021  Tampa Bay Lightning  NHL  55  8  14  22  16  23  4  3  7  0  2021–2022  Chicago Blackhawks  NHL  26  3  4  7  12  –  –  –  –  – 2022–2023  Chicago Blackhawks  NHL  56  12  20  32  16  –  –  –  –  – 2023–2024  Chicago Blackhawks  NHL  67  17  14  31  26  –  –  –  –  – 12 kautta  yhteensä  NHL  738  193  238  431  240  116  32  33  65  53

Lähteet

Viitteet

Luokka:Yhdysvaltalaiset jääkiekkoilijat
Luokka:Vuonna 1990 syntyneet
Luokka:Elävät henkilöt